En liten til middelsstor (ca. 5 millimeter), edderkopp-aktig, rødbrun, blind løpebille. Hodet er rundet, lengre enn bredt, uten fasettøyne, kjevene er slanke og noe kortere enn resten av hodet. Antennene er tynne og nesten like lange som kroppen. Pronotum er ovalt, betydelig lengre enn bredt, nesten så bredt som hodet. Dekkvingene er ovale, mer enn dobbelt så brede som pronotum, uten punktrader. Beina er lange og tynne.